gl gl gl gl fr gl gl fr gl gl en gl gl gl gl gl gl gl fi gl gl pt gl en gl es sv ca es pt br fr gl pt gl lt gl ca en eu en it gl gl gl it en gl gl gl gl gl gl es gl gl gl gl gl gl gl gl gl gl gl gl de en sv fr de de gl gl gl gl gl gl gl es gl gl pt gl gl gl gl gl gl gl gl pt gl pt en ca gl gl pt
Vieiros: Galiza Hoxe - Sindicatos do metal mudarán a estratexia das mobilizacións
Luns, segunda feira, 26 de setembro de 2022
Mentres a patronal non acepte as súas demandas salariais
Os traballadores decidiron canstigar agora os sectores máis inflexíbeis nas negociacións: os concesionarios de automóbiles e os instaladores eléctricos e de calefacción.
Esta sexta feira, tentando impedir o cambio de quenda en Citroën / Imaxe: CIG (clique para ampliar)
13h00: Sindicatos deciden castigar os concesionarios de automóbiles e os instaladores eléctricos e de calefacción
Após percorrer a cidade, a producir algún que outro colapso de tránsito, os traballadores do sector do Metal da provincia de Pontevedra en folga xuntáronse na Praza do Rei, para desenvolver a asemblea do que era o seu noveno día de folga.
Na xuntanza decidiron mudar a súa estratexia, e castigar as patronais que están a manter unha actitude inflexíbel na negociación do convenio, sobre todo as direccións dos talleres e dos grandes concesionarios de automóbiles -Asociación de Talleres de Reparación de Automóbiles (ATRA)-, e as empresas de instalación eléctrica e calefacción -asociadas en Instalectra e Foncalor-. Así mesmo, avogaron por "minimizar" as repercusións laborais para os traballadores que secundan a folga, e "evitar" que haxa "esquirois".
Nesta liña, os sindicatos tamén decidiron premiar as patronais que están a ser máis solidarios cos traballadores, coma o sector naval. Deste xeito, os paros nos obradoiros do naval e na automoción serán parciais -medias xornadas-, mentres que as accións se dedicarán a prexudicar a venda dos sectores que máis problemas están a poñer na negociación do convenio. "Imos infrinxirlles o maior dos castigos, dándolles onde máis lles doe, nas vendas dos coches", dicía na asemblea o responsábel da CIG, Antolín Alcántara. A partir desta terza feira diversificaranse as protestas.
Mentres, esta segunda feira á tarde as dúas partes implicadas no conflito, a patronal e os representantes dos traballadores do Metal, volverán xuntarse en Vigo, con mediación da Consellaría de Traballo. A responsábel deste departamento da Xunta, Beatriz Mato, dixo agardar que as conversas desta segunda feira sexan "as definitivas".
11h30: Sindicatos e patronal do metal retoman as negociacións
A negociación desta segunda feira é decisiva. Sindicatos e patronal do Metal da provincia de Pontevedra volven sentar na mesa para tratar o punto do novo convenio do sector no que máis diferencias houbo: o salario.
Despois de que na sexta feira rompesen, outra volta, as negociacións, e despois dos chamamentos dunha e da outra parte, a Consellaría de Traballo entrou a mediar no conflito, e convocou as cinco patronais e os tres sindicatos para retomar as conversas nunha reunión que se desenvolve esta segunda feira, na súa sede en Vigo.
Mentres, a primeira hora da mañá, os operarios saíron dos estaleiros e das fábricas viguesas, e marchan en manifestación pacífica cara a Praza do Rei, fronte ao predio do Concello, onde teñen previsto desenvolver unha manifestación na que os sindicatos os informarán de como avanzan as negociacións, e planearán os seguintes pasos a dar.
Nas semanas de negociacións, entre patronal e sindicatos só se produciu "unha aproximación" de posturas no que respecta á xornada laboral e á duración do convenio. Agora só resta acadar un acordo en materia salarial. A pasada semana, representantes dos traballadores e patronal botáronse a culpa os uns aos outros da ruptura da negociación dun convenio que afecta uns 40 mil traballadores dunhas dúas mil empresas de toda a provincia de Pontevedra. Porén, na sexta a contestación dos operarios foi tal, que por vez primeira en semanas de mobilización viuse afectado o sector da automoción, e mesmo a factoría que o grupo PSA Peugeot-Citroën ten en Vigo tivo que pechar algunhas quendas, ante a falta de subministros para traballar.
Crónica da situación, a pasada sexta feira: Despois do paro xeral, o luns haberá folga indefinida
É preciso que te rexistres para poder participar en Vieiros. Desde a páxina de entrada podes crear o teu Vieiros.
Se xa tes o teu nome en Vieiros, podes acceder dende aquí:
Imaxes da mobilización da sexta feira pasada / CIG (clique para ampliar)
A RAG presenta un recurso contra o decretazo Edición xeral
No 25 de xullo, "que a fogueira do esprito siga quentando as vosas vidas" Edición xeral
Os recortes da Xunta en materia de prevención de incendios poñen en perigo os montes Edición xeral
Opinión, Columnas, Galerías, Últimas, Escáneres, Anteriores, FAQ, Buscador
Máis Alá, Fwwwrando, Galego.org, GZ-Deportiva, Canal Verde, Lusofonía, Irimia, Cartafol, Murguía
Chat, Foros, Chatrevistas, Postais, Conversas, Open Vieiros
Barcelona, Bos Aires, Euskadi, Venezuela, Irlanda
Día das Letras, Creación, Informativos, Dossiers, XGN07, 1 de abril
RSS | Que é Vieiros? | Que é o RSS? | Creative Commons | Publicidade | Director | O equipo | Contacto